ئه‌وه‌گ‌ جی‌ سه‌ره‌نجه‌ ئه‌وه‌سه‌ هونه‌رمه‌ند ساڵه‌یل‌ فره‌يگه‌ وه‌ستایلێگ‌ تایبه‌ت وه‌خوه‌ی‌ كار كردگه‌، وه‌لی له‌ دويایين كلیپی وه‌ناو‌ (ناكه‌م) هونه‌رمه‌ند له‌تی وه‌شێوه‌یگ فره‌ سه‌رده‌میانه‌ ده‌ركه‌فتگه‌‌و ستایلێگ‌ تازه‌‌ هه‌ڵوژاردگه‌ ئه‌را كاره‌یل‌ خوه‌ی‌.
له‌ی باره‌وه‌ هونه‌رمه‌ند (نوری‌ گه‌رمیانی‌) ئويشێ‌ "له‌ی چه‌ن ڕووژ گوزه‌يشته‌‌ كووتایی وه‌تازه‌ترین كلیپ‌ خوه‌م هاوردم وه‌ناو‌ (ناكه‌م) ك‌ وه‌شێوازێگ‌ فره‌ سه‌رده‌میانه‌ ئه‌نجاميدايمنه‌‌، ئه‌ی گورانییه‌ تێكست و ئاواز‌ برای‌ ئه‌زيزم هونه‌رمه‌ند (كاوه‌ كاوانی‌)یه‌ و كار‌ موزیك‌ له‌لایه‌ن (رێناس كورداخ) له‌ ستۆدیۆی‌ (ڕۆژ) ئه‌نجامدرياس‌، ئوميدوارم وه‌ دڵ‌ ئيوه‌ی‌ خۆشه‌ویست بوود.
له‌باره‌ی‌ كار‌ كلیپ‌ (گه‌رمیانی‌) ئويشێ: سیناریۆ و كامێراو ده‌رهاوردن‌ (سامی‌ سه‌باح)ه‌، مۆنتاژ (كاروان زامدار)ه‌، ده‌سمه‌يه‌تده‌ر‌ ده‌رهاوه‌ر (ته‌مه‌ن سه‌ید ئه‌حمه‌د)ه‌، جنگ (پۆشاكی‌ جیفاره‌)‌، میكیاژ (هه‌ولێر به‌ربه‌ر)، ڕووشنايی‌ (ڕه‌وه‌ند ئه‌مجه‌د و ئاسۆ سالار)، وه‌ڕێه‌وبه‌‌ر‌ به‌رهه‌م (محه‌مه‌د حه‌سه‌ن، ئه‌ندام جه‌مال، وریا شێرزاد)، نواندن (ده‌وه‌ن ئاوات، مه‌روا ئه‌حمه‌د)، دیكۆر (هه‌وراز ئیسماعیل)، هاوكاره‌يل (مه‌حه‌مه‌د عوسمان، فارس عه‌لی‌، عه‌بدوڵڵا به‌ختیار، ره‌وه‌ند زاخۆیی‌). فره‌ سپاس ئه‌را (ئاودی‌ - لق هه‌ولێر، بابیلۆن گروپ، زاك موزیك، بژار سه‌لیم، ئاوات هه‌ورامی‌) ك‌ هاوكاری‌ فره‌یگمان كردن له‌ به‌رهه‌مهاوردن‌ ئه‌ی ڤیدیۆ كلیپه‌. ئه‌ی به‌رهه‌مه‌ وه‌خه‌رج هونه‌رمه‌ند خوه‌ی‌ به‌رهه‌مهاتگه‌.
کورد فه‌یم
